stanford-oval/wikipedia huggingface dataset:
Don Juan

Don Juan
Don Juan (italiaksi Don Giovanni) on kuvitteellinen mieshahmo, naistenmiehen ja viettelijän arkkityyppi, jota on käytetty useasti muun muassa kirjallisuudessa, säveltaiteessa ja elokuvissa.
Don Juanin legendassa hän viettelee, raiskaa tai tappaa yläluokkaisen perheen nuoren tytön ja surmaa myös tämän isän. Myöhemmin Don Juan kohtaa isän patsaan hautausmaalla ja kutsuu tämän luokseen illalliselle. Kutsun patsas ottaa vastaan mielellään. Illalliselle isän henki saapuu Don Juanin kuoleman airuena. Patsas pyytää saada puristaa Don Juanin kättä ja kun Don Juan ojentaa kätensä, hänet vedetään helvettiin.
Useimpien tutkijoiden mukaan ensimmäinen kirjoitettu Don Juan -tarina on Tirso de Molinan El burlador de Sevilla y convidado de piedra (”Sevillan viettelijä ja kivinen vieras”). Se on julkaistu painetussa muodossa vuonna 1630.  Tarina on kuitenkin esiintynyt Espanjassa jo vuonna 1615.
Don Juan kulttuurissa

Molièren komedia Don Juan (1665)
Mozartin ooppera Don Giovanni (1787)
Lordi Byronin eeppinen runo Don Juan (1821)
Alexandre Dumas vanhemman näytelmä Don Juan de Marana (1831)
Richard Straussin sinfoninen runo Don Juan (1888)
elokuvia:
Don Juan, vuoden 1926 elokuva, jonka pääosaa esittää John Barrymore
Don Juan, Walter Kolm-Veltéen ohjaama itävaltalainen elokuva vuodelta 1955
Don Juan – lemmen ja säilän sankari (Don Juan), John Berryn ohjaama elokuva vuodelta 1956
Paholaisen silmä, Ingmar Bergmanin ohjaama elokuva vuodelta 1960
Don Juan DeMarco, vuoden 1995 elokuva, jonka pääosassa on Johnny Depp
Don Juan, Jacques Weberin ohjaama elokuva vuodelta 1998
Aiheesta muualla

Euroopan kirjallisuushistoria: Don Juan hahmo (Arkistoitu – Internet Archive) (linkki tarkastettu 7.8.2006)
Dufunan ruuhi

Dufunan ruuhi on noin 8000 vuotta vanha ja sen löysi vuonna 1987 fulbetilainen paimen Nigeriassa, Dufunan kylän liepeiltä, Funen kuvernementissa Yobessa. Löytöpaikka sijaitsee lähellä Komadugu Ganan- jokea, joka laskee Tsanjärveen. Löydös on Afrikan vanhin ruuhi.
Paimenen kaivaessa maahan kaivoa juottaakseen karjaansa tapasi hän syvällä savessa puisen rakenteen. Hän kertoi löydöstään kylän päällikölle, joka välitti tiedon eteenpäin. Ruuhen nostoa valvoi nigerialais-saksalainen tutkijaryhmä apunaan paikalliset asukkaat.
Ruuhi on 8,40 metriä pitkä ja suurimmillaan noin 50 senttimetriä leveä ja korkea. Runko on noin 5 senttimetriä paksu ja se on veistetty "mustaan puuhun", jonka lajia ei pystytty määrittämään. Ruuhen ajoitukset antoivat 7264 ± 55 BP ja 7670 ± 110 BP., mikä sijoittaa sen 6500−6000 eaa. Ruuhi konservoitiin ja sitä säilytetään Damaturun museossa.
Domaszowice (kunta)

| Domaszowicen kunta (Gmina Domaszowice) |
| --- | --- |
 Opastekyltti Rychtalin kunnan ja Strzelcen kylän suuntiin Woskowice Górnen kylässä
 lippu:  vaakuna
 Domaszowicen kunta
 Koordinaatit: 51°03′N, 17°52′E 
Valtio:  Puola
Voivodikunta:  Opole
Piirikunta:  Namysłów
 – Kunnanjohtaja:  Urszula Medyk
Pinta-ala:  
 – Kokonaispinta-ala:  113,86 km²
Väkiluku (2019):  3 569
 – Väestötiheys:  31 as./km²
Suuntanumero(t):  (+48) 77
Rekisterikilpi:  ONA
 
 Verkkosivut 
Infobox OKVirheellinen NIMI-arvo: 
Domaszowice on maalaiskunta Namysłówin piirikunnassa Puolassa. Sen väkiluku oli vuoden 2019 lopussa 3 569. Kunnan hallintokeskus on Domaszowicen kylä.
Kunnan kartta.
Domaszowicen kunnan kylät ovat Domaszowice, Dziedzice, Gręboszów, Stary Gręboszów, Sułoszów, Nowa Wieś, Polkowskie, Siemysłów, Strzelce, Wielołęka
Włochy, Woskownice Górne sekä Zofijówka. Sen pinta-ala on 113,86 neliökilometriä. Tärkeimmät kunnan aluetta halkovat liikenneyhteydet ovat Namysłówista Rudnikiin kulkeva valtatie 42 ja Kaletystä Wrocławiin kulkeva rautatielinja 143. Domaszowice rajautuu Namysłówin, Wołczynin, Świerczówin, Pokójin ja Rychtalin kuntiin.
Domaszowicen kunnan pinta-alasta noin 64 prosenttia on maatalouskäytössä ja noin 28 prosenttia metsää ja metsämaata. Sen etelä- ja keskiosat sijaitsevat Oleśnican tasangolla ja pohjoisosa Wieruszówin kukkuloilla. Maasto madaltuukin kaikkialla kunnassa pohjoisesta etelään mentäessä.
Vuoden 2019 joulukuussa 51,3 prosenttia Domaszowicen kunnan asukkaista oli naisia ja 48,7 prosenttia miehiä. Alle 18-vuotiaat muodostivat kunnan väestöstä 17,9 prosenttia, työikäiset 60 prosenttia ja eläkeikäiset 22,1 prosenttia. Väestön keski-ikä oli 41,3 vuotta.
Aiheesta muualla

Kuvia tai muita tiedostoja aiheesta Domaszowice Wikimedia Commonsissa
Gmina Wiejska Domaszowice Opolen tilastokeskus. (puolaksi)
Direktorio

Direktorio (ransk. directoire) oli Ranskassa toimeenpanovaltaa käyttänyt viisijäseninen neuvosto, joka toimi maan hallituksena 2. lokakuuta 1795 – 9. marraskuuta 1799.
Direktorion valta perustui vuoden III hallitusmuotoon, jota nimitetäänkin direktio-hallitusmuodoksi. Sen mukaan lainsäädäntövalta kuului viidensadan neuvostolle ja vanhojen neuvostolle. Toimeenpanovaltaa käytti viisi direktoria (ransk. directeur), jotka valitsi vanhojen neuvosto viidensadan neuvoston laatimasta ehdokaslistasta. Direktorien vaihtuvuus perustui siihen, että joka vuosi yksi heistä oli erovuorossa. Tunnetuimmat direktorit olivat Paul de Barras, Lazare Carnot ja Emmanuel Joseph Sieyès. Direktorio-hallitusmuoto ei täyttänyt siihen asetettuja toiveita ja sen kumosi Napoleonin tekemä brumairen vallankaappaus 9. marraskuuta 1799.
Luettelo direktoreista

Louis-Marie de La Révellière-Lépeaux 2. marraskuuta 1795 – 18. kesäkuuta 1799
Étienne-François Le Tourneur 2. marraskuuta 1795 – 26. toukokuuta 1797
Jean-François Reubell 2. marraskuuta 1795 – 19. toukokuuta 1799
Paul Barras 2. marraskuuta 1795 – 10. marraskuuta 1799
Lazare Carnot 4. marraskuuta 1795 – 5. syyskuuta 1797
François Barthélemy 6. kesäkuuta – 5. syyskuuta 1797
Philippe-Antoine Merlin de Douai 10. syyskuuta 1797 – 18. kesäkuuta 1799
Nicolas François de Neufchâteau 10. syyskuuta 1797 – 19. toukokuuta 1798
Jean-Baptiste Treilhard 20. toukokuuta 1798 – 17. kesäkuuta 1799
Emmanuel-Joseph Sieyès 20. toukokuuta – 10. marraskuuta 1799
Louis-Jérôme Gohier 18. kesäkuuta – 10. marraskuuta 1799
Jean-François-Auguste Moulin 27. kesäkuuta – 10. marraskuuta 1799
Pierre-Roger Ducos 1. heinäkuuta – 10. marraskuuta 1799
Yleisnimenä

Yleissanana direktorio (myöhäislatinan directorium < latinan dirigere, ohjata) tarkoittaa johtokuntaa, jonka muodostavat tehtäväänsä valitut henkilöt, direktorit. Muita direktorioiksi kutsuttuja hallituksia ovat olleet muun muassa vuonna 1918 toiminut Venäjän valkoisten väliaikainen hallitus eli ”Ufan direktorio” ja Ukrainan kansantasavaltaa vuosina 1918–1920 hallinnut Ukrainan direktorio.
Aiheesta muualla

Kuvia tai muita tiedostoja aiheesta Direktorio Wikimedia Commonsissa
Domnísta

| Domnísta Δομνίστα |
| --- | --- |
 Domnístan kylän keskusaukio.
 Kunnallisyksikön sijainti
 Domnísta
 Koordinaatit: 38°45′24″N, 21°50′46″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Evrytanía
Kunta:  Karpenísi
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  300102
Väkiluku (2011):  1 072
 – Kylä­yhdys­kunta:  334
 – Kylä:  287
Aikavyöhyke:  UTC+2
 – Kesäaika:  UTC+3
Rekisterikilpi:  KI
Infobox OKVirheellinen NIMI-arvo: 
Domnísta (kreik. Δομνίστα) on Kreikan kylä sekä samanniminen Karpenísin kunnan kunnallisyksikkö (Δημοτική Ενότητα Δομνίστας, Dimotikí Enótita Domnístas) ja entinen itsenäinen kunta. Se sijaitsee Evrytanían alueyksikössä Keski-Kreikan alueella. Koko kunnallisyksikön väkiluku on 1 072 ja varsinaisen Domnístan kylän väkiluku 287 (vuonna 2011).
Domnístan kylä sijaitsee vuoristossa linnuntietä noin 19 kilometriä etelään Karpenísin kaupungista. Domnístan kunnallisyksikkö käsittää Karpenísin kunnan kaakkoisosan. Domnísta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Karpenísin kuntaan yhdessä Fournán, Ktiménian, Potamián ja Prousóksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Domnístan kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ámpliani | Ámpliani | 13 |
| Domnísta | Domnísta | 287 |
| Domnísta | Marínos | 6 |
| Domnísta | Skopiá | 41 |
| Kríkello | Kríkello | 161 |
| Mesokómi | Mesokómi | 110 |
| Mesokómi | Ryáki | 40 |
| Psianá | Ágios Charálampos | 7 |
| Psianá | Kastanoúla | 12 |
| Psianá | Palaiochóri | 7 |
| Psianá | Psianá | 17 |
| Psianá | Výthisma | 17 |
| Roská | Roská | 84 |
| Roská | Stournára | 17 |
| Stávloi | Stávloi | 253 |
Yhteensä: 1 072
Aiheesta muualla

Kuvia tai muita tiedostoja aiheesta Domnísta Wikimedia Commonsissa
Douglas Bennett

| Mitalit> Maa:   Kanada.Miesten melonta. Olympialaiset  | Mitalit> Maa:   Kanada.Miesten melonta. Olympialaiset  | Mitalit> Maa:   Kanada.Miesten melonta. Olympialaiset  | Maa:   Kanada> Miesten melonta. |
| --- | --- | --- | --- |
|  Hopeaa | Lontoo 1948 | C-1 1000 m |  |
Douglas Haig Bennett (13. syyskuuta 1918 Saint-Lambert, Quebec – 28. kesäkuuta 2008 Pointe-Claire, Quebec) oli kanadalainen meloja ja olympiamitalisti. Hän sai vuoden 1948 kesäolympialaisissa Lontoossa hopeaa miesten 1 000 metrin kanadalaisyksikössä ajalla 5.53,3 ja sijoittui lisäksi neljänneksi 1 000 metrin kanadalaiskaksikossa. Hän oli moninkertainen Kanadan-mestari, ja hänet äänestettiin vuonna 1947 Montrealin "vuoden urheilijaksi".
Bennett aloitti urheilu-uransa uimarina ja jääkiekkoilijana. Hän työskenteli myöhemmin Bell Canadalle.
Deathgaze

DEATHGAZE (jap. デスゲイズ, Desugeizu) on japanilainen raskasta metallia soittava ja ulkoasultaan synkkä visual kei -yhtye. Deathgaze on julkaissut kymmenen singleä (joista yksi uusintajulkaisu) ja kolme täyspitkää albumia.
Historia

Deathgazen perustivat laulaja Hazuki, basisti Ai, kitaristi Naoki ja Kanna vuonna 2003. Naoto korvasi Kannan pian yhtyeen perustamisen jälkeen. Deathgazen ensimmäisen singlen 294036224052 julkaisun jälkeen laulaja Hazuki lähti yhtyeestä keväällä 2004 ja perusti oman yhtyeen Lynch.:n. Hänet korvannut Sou liittyi Deathgazeen vielä samana vuonna. Tämä kokoonpano julkaisi useita singlejä ja yhtyeen ensimmäisen albumin. Sou erosi vuoden 2006 lopulla mennäkseen naimisiin. Niihin aikoihin yhtye jäi puolen vuoden tauolle.
11. marraskuuta 2007 yhtye päätti taukonsa virallisesti basisti Ain siirtyessä laulajaksi. Ai on ollut yhtyeen pääasiallinen säveltäjä ja sanoittaja alkuajoista asti. Hän on vastuussa myös CD-levyjen kuvituksesta. Yhtye esiintyi aiemminmilloin? myös sessionimellä Knohhoso (野っ細) soittaen covereita kappaleista, jotka ovat vanhemmilta, suosituilta japanilaisilta rockyhtyeiltä. Ai oli laulaja myös Knohhosossa, jo ennen siirtymistään Deathgazen täyspäiväiseksi laulajaksi. Knohhoso-projekti lopetettiin 28.9.2009, jolloin yhtye soitti viimeisen keikkansa sitä nimeä käyttäen.
Deathgaze on löytänyt uuden basistin nimeltä Kosuke.
Deathgaze on ilmoittanut, että kitaristi Naoto lähtee yhtyeestämilloin?. Lähdölle ei ole annettu tarkkaa syytä, ja he ovat kertoneet Naoton lähtevän musiikkiskenestä ainakin väliaikaisesti. Naoton viimeinen konsertti Deathgazen kanssa on Takadanobaba AREAlla 26. huhtikuutamilloin?. Sen jälkeen Naoton paikan ottaa support-kitaristi.
Jäsenet

Ai (鐚依 tai 藍) – laulu (2008-), basso (2003-2007)
Naoto (直人) – kitara
Kosuke (孝介) - basso
Naoki (直樹) – rummut
Jäsenet > Aikaisemmat jäsenet

Kanna (柑那) - kitara (2003)
Hazuki (葉月) – laulu (2003–2004)
Sou (宗) – laulu (2004–2006)
Julkaisut

Genocide and Mass Murder (2006)
AWAKE -evoke the urge- (2008)
THE CONTINUATION (2009)
BLISS OUt (2010)
CREATURE (2012)
ENIGMA (2014)
2940362204052 (2004)
Chaos (2005)
Chaos Vol. 2 (2005)
Downer (2005)
Fuhai to Fusei (2006)
Insult Kiss Me (2008)
DEAREST (2008)
I'm Broken Baby (2008)
abyss (2008)
BLOOD (2009)
SORROW (2010)
Silence/The End (2011)
Useless Sun (2011)
Dead Blaze (2012)
Allure (2013)
THE UNDERWORLD (2013)
BLOODY ALL LOVERS (2010)
Aiheesta muualla

Viralliset sivut
EMP

EMP tarkoittaa seuraavia asioita:
sähkömagneettinen pulssi, lyhenne EMP, elektroniikkaa ja sähkölaitteita vaurioittava sähkömagneettisen säteilyn purkaus
EMP Merchandising, saksalainen postimyyntiyritys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”EMP”, voi hakea sivunnimihaulla, laajalla sivunnimihaulla tai tekstihaulla.
Djellal Eddine Semaane

Djellal Eddine Semaane (s. 1986) on algerialainen kirjailija. Hän on opettanut Sétifen yliopistossa ranskalaista kirjallisuutta.
Setife kirjoittaa ranskaksi ja arabiaksi ja kääntää ranskasta ja englannsta. Hänellä on valmisteilla väitöskirja Amin Maaloufin tuotannosta.
Suomennettu tuotanto

Isoäiti eli vanhan talomme syvä ääni. Novelli. Suom. Leena Rantanen. Parnasso 6.7/2023 s. 66–70 (novelli on saanut vuonna 2015 toisen palkinnon Algerian Établissement Arts et Culturen novellikilpailussa.)
Douglas Boyd

Douglas Boyd (s. 1959) on brittiläinen kapellimestari ja oboisti. Hänestä tuli vuonna 2009 Orchester Musikkollegium Winterthurin pääkapellimestari.
Boyd syntyi Glasgow'ssa ja opiskeli oboensoittoa Janet Craxtonin johdolla Royal Academy of Musicissa Lontoossa sekä Maurice Borguen johdolla Pariisissa. Boyd on sittemmin itse työskennellyt Royal Academy of Musicissa. Hän oli mukana perustamassa Euroopan kamariorkesteria ja on toiminut sen oboesolistina ja johtanut sitä usein. Hän on työskennellyt myös Manchester Cameratan pääkapellimestarina ja taiteellisena johtajana. Muita orkestereita, joiden kanssa hän on tehnyt töitä, ovat olleet City of London Sinfonia, Gardner Chamber Orchestra, Saint Paul Chamber Orchestra, BBC:n sinfoniaorkesteri, BBC Scottish Symphony Orchestra ja Bournemouthin sinfoniaorkesteri.
EMS One Katowice 2014

EMS One Katowice 2014 oli järjestyksessään toinen Counter-Strike: Global Offensiven major-turnaus. Se pidettiin Katowicessa Puolassa 13. – 16. maaliskuuta 2014.
Turnauksen voitti Virtus.pro kukistettuaan Ninjas in Pyjamasin finaalissa. Turnauksen MVP-tittelin sai Jarosław ”pashaBiceps” Jarząbkowski.
Deathbed Poetry: Hope Against Hope

| Deathbed Poetry: Hope Against Hope Deuteronomium |
| --- | --- | --- |

Studioalbumin tiedot
 Julkaistu: 31. elokuuta 2011
 Tyylilaji: death metal
 Kesto: 48.01
 Levy-yhtiö: Bullroser
Listasijoitukset
  Suomen virallinen lista: 38.
Deuteronomiumin muut julkaisut
| Retaliatory Strike (EP) 2009 | Deathbed Poetry: Hope Against Hope 2011 | The Amen 2013 |
Deathbed Poetry: Hope Against Hope on suomalaisen kristillisen death metal -yhtyeen Deuteronomiumin neljäs studioalbumi. Se julkaistiin vuonna 2011 levymerkillä Bullroser Records.
Albumi debytoi Suomen virallisen listan sijalla 38.
Kappaleet

Solitude – 3.16
Seven Critical Days – 3.43
Being Human – 3.46
Surgite, Mortui – 4.27
How Deep Must We Dig? – 3.49
Alive, Immortal – 4.45
Soul Sickness – 3.39
Arcanum Serpens – 3.51
Sun & Moon – 4.44
Gravebed – 3.00
Divine Council – 3.52
The Bells Are Ringing – 5.09
Kokoonpano

Miika Partala – kitara, laulu
Kalle Paju – kitara
Manu Lehtinen – bassokitara, taustalaulu
Janne-Jussi Kontoniemi – rummut
+
Mark Broomhead – kerronta (kappaleet 1, 9 & 12)
Kokoonpano > Tuotanto

Arttu Sarvanne – äänittäjä, miksaaja
Joona Lukala – masteroija
Kirsi Salonen – kansitaide
Timo Sillankorva – layout
Lasse Niskala – valokuvat
Arvostelut

Hifimaailma:
Imperiumi: 7/10
Lupaus.net:
Aiheesta muualla

Deathbed Poetry: Hope Against Hope Discogsissa. (englanniksi)
Albumi Deathbed Poetry: Hope Against Hope Encyclopaedia Metallum -sivustolla (englanniksi)
Dimorphanthera

| Dimorphanthera |
| --- | --- |
 Dimorphanthera amoena
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Kanervakasvit Ericaceae
Suku::  Dimorphanthera  (Drude) J.J.Sm.
Katso myös
   Dimorphanthera Wikispeciesissä   Dimorphanthera Commonsissa 
Infobox OKNimi-testi OK: 
Dimorphanthera on kanervakasvien heimoon kuuluva suku. Suvun lajeja tavataan Papua-Uudessa-Guineassa.
Lajeja

Dimorphanthera alpina
Dimorphanthera amblyordinis
Dimorphanthera amoena
Dimorphanthera ampliformis
Dimorphanthera anchorifera
Dimorphanthera beccariana
Dimorphanthera brachyantha
Dimorphanthera bracteata
Dimorphanthera brevipes
Dimorphanthera collinsii
Dimorphanthera cornuta
Dimorpanthera dekockii
Dimorphanthera denticulifera
Dimorphanthera dryophila
Dimorphanthera elegantissima
Dimorphanthera fissilora
Dimorphanthera forbesii
Dimorphanthera gracilis
Dimorphanthera ingens
Dimorphanthera inopinata
Dimorphanthera intermedia
Dimorphanthera kalkmanii
Dimorphanthera kempteriana
Dimorphanthera keysseri
Dimorphanthera lancifolia
Dimorphanthera leucostoma
Dimorphanthera longistyla
Dimorphanthera macbainii
Dimorphanthera magnifica
Dimorphanthera megacalyx
Dimorphanthera microphylla
Dimorphanthera myzomelae
Dimorphanthera nigropunctata
Dimorphanthera obtusifolia
Dimorphanthera prainiana
Dimorphanthera robinsii
Dimorphanthera splendens
Dimorphanthera tedentii
Dimorphanther womersleyi
Aiheesta muualla

http://www.anbg.gov.au/cgi-bin/apni (Arkistoitu – Internet Archive) (englanniksi)
Djellaba

Marokkolainen djellaba japanilaisessa Bunka Gakuen -pukumuseossa.
Djellaba (arab. جلابة‎, ǧallāba) on Marokossa ja muissa Afrikan luoteisosan Maghreb-maissa sekä miesten että naisten käyttämä pitkä kaapu. Siinä on yleensä myös väljä huppu, joka suojaa päätä auringolta, hiekkamyrskyiltä ja kylmältä. Djellaban perinteinen materiaali on villa, mutta suosiota ovat viime vuosikymmeninä saaneet myös kevyemmät puuvillakankaiset djellabat.
Djellaba oli alun perin miesten vaate, mutta 1950-luvulta alkaen se on ollut enemmän naisten kuin miesten suosiossa. Naisten djellabat ovat usein koristeellisempia ja värikkäämpiä kuin miesten. Djellabaa käytetään arkivaatteena miltei missä tilanteissa tahansa, mutta juhlavaate se ei yleensä ole.
Vuosina 1962–1963 Suomen Punainen Risti toimitti sodasta toipuvaan ja vasta itsenäistyneeseen Algeriaan ainakin 15 000 Suomessa ommeltua djellabaa.
Aiheesta muualla

Kuvia tai muita tiedostoja aiheesta Djellaba Wikimedia Commonsissa
EMP 44

| EMP 44 |
| --- | --- |

Tyyppi:  konepistooli
Valmistaja:  Erma Werke
Valmistusmaa:   Saksa
Valmistusvuodet:  1944
Tekniset tiedot
Kaliiperi(t):  9×19 mm Parabellum
Aseen pituus:  950
Piipun pituus:  250 mm
Paino (tyhjänä):  3,6 kg
Lipas:  tankolipas
Kapasiteetti:  32 patruunaa
Ammuksen lähtönopeus:  380 m/s
Tehokas kantama:  150–200 metriä
Tulinopeus (laukausta/min):  500
EMP 44 (tunnetaan myös nimellä Erma EMP 44) on saksalainen toisen maailmansodan aikainen sarjatulta ampuva ja 9×19 mm Parabellum -kaliiperinen konepistooli. Aseen suunnitteli MP-40-konepistoolin valmistajana tunnettu Erma Werke vuonna 1943. EMP 44:n oli tarkoitus korvata tuotantokustannuksiltaan kalliimpi MP-40 Saksan armeijan kalustossa.
EMP 44 läpäisi Saksan asevoimien testit, mutta tästä huolimatta Wehrmacht ei ottanut asetta varsinaiseen palvelukäyttöön. Syynä aseen hylkäämiselle oli se, että kehittyneempi Sturmgewehr 44 oli jo tuotannossa, ja tarvetta EMP 44:lle ei näin ollen ollut.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:EMP 44
Eileen Ford

Eileen Ford (oikealla) keskustelemassa suomalaisen mallin Ritva Haikolan kanssa vuonna 1967.
Eileen Ford (25. maaliskuuta 1922 – 9. heinäkuuta 2014) oli yhdysvaltalainen Ford-mallitoimiston perustaja.
Eileen Ford perusti toimiston toisen maailmansodan jälkeen yhdessä miehensä Jerry Fordin kanssa. Jo 1940-luvun loppuun mennessä Ford Models -toimisto oli kasvanut yhdeksi Yhdysvaltojen suurimmista. Parhaimmillaan 1960-luvulla Fordille työskenteli lähes 250 mallia, ja toimiston markkinaosuuden mallivälityksessä arveltiin olleen 70 prosenttia New Yorkissa ja 30 prosenttia maailmanlaajuisesti.
Ford nykyaikaisti mallialaa, ja hänen ansiostaan alalle syntyi supertähtiä. Hänen toimistostaan lähtivät uralle muiden muassa Candice Bergen, Lauren Hutton ja Jane Fonda.
Eileen Ford etsi uusia malleja ympäri maailmaa myös kilpailujen kautta. Tutustuttuaan Jane ja Aatos Erkkoon hän kävi Suomessa tuomaroimassa Me Naiset -lehden valokuvamallikilpailuja. Ensimmäisen vuonna 1962 järjestetyn kilpailun kautta pääsi Fordin toimiston malliksi kauhavalainen Hellevi Keko.
Ford oli äitinsä puolelta suomalaista Laineen sukua: isoisä oli lähtenyt jostakin Suomen rannikkokaupungista Amerikkaan purjeentekoa oppimaan ja nainut siellä irlantilaissukuisen tytön.
Eileen Ford kuoli 92-vuotiaana 9. heinäkuuta 2014.
Drama Queen (That Girl)

| ”Drama Queen (That Girl)” Lindsay Lohan |
| --- | --- | --- |

Singlen tiedot
 Albumilta: Confessions of a Teenage Drama Queen
 Äänitetty : 2004
 Julkaistu: tammikuu 2004
 Formaatti: CD
 Tuottaja(t): Matthew Gerrard, Mithell Leib, Dawn Soler
 Tyylilaji: teinipop, pop-punk, pop-rock
 Kesto: 03.41
 Levy-yhtiö: Radio Disney inc.
Lindsay Lohanin muut singlet
| ”Ultimate” 2003 | ”Drama Queen” 2004 | ”Rumors” 2004 |
"Drama Queen (That Girl)" on yhdysvaltalaisen laulaja näyttelijä Lindsay Lohanin vuonna 2004 julkaistu single. Kappaleen on tuottanut Matthew Gerrad yhdessä Mithell Leibin ja Dawn Solerin kanssa. Kappale on tehty Teinidraamakuningattaren tunnustukset elokuvaa varten.
Disulfidisidos

Disulfidisidos on yksinkertainen kovalenttinen sidos kahden tioliryhmän välillä. Disulfidisidosta kutsutaan myös S-S-sidokseksi, rikkisidokseksi, rikkisillaksi tai disulfidisillaksi. Tätä terminologiaa käytetään yleisesti biokemiassa ja bio-orgaanisessa kemiassa. Muodollisesti (R-S-S-R)-liitosta kutsutaan persulfidiksi, kuten (R-O-O-R)-liitosta peroksidiksi, mutta sen nimityksen käyttö on harvinaista.
Kolmen rikkiatomin sitoutuessa toisiinsa yksinkertaisilla kovalenttisilla sidoksilla (S-S-S) kutsutaan sidosta trisulfidisidokseksi, vaikka tosiasiassa siinä on kaksi disulfidisidosta. Disulfidisidokset muodostuvat yleensä kahden tioli- eli sulfhydryyliryhmän (-SH) hapettuessa kuten alla olevassa kuvassa. Disulfidisidos voidaan palauttaa sulfhydryyliryhmiksi pelkistämällä.
Disulfidisidos muodostuu kahden tioliryhmän hapettuessa.
Vaikutus proteiinin rakenteessa

Proteiineissa disulfidisidokset muodostuvat kysteiinitähteiden tioliryhmien välille. Toinen rikkipitoinen aminohappo, metioniini, ei voi muodostaa disulfidisidoksia. Disulfidisidoksilla on suuri merkitys proteiinin kolmiulotteisissa tertiaari- ja kvaternaarirakenteissa. Disulfidisidos stabiloi proteiinia useilla tavoilla: 1) Se pitää kaksi proteiinin osaa yhdessä joko intra- tai intermolekulaarisesti eli sidos on joko yhden polypeptidiketjun sisäinen tai kahden polypeptidiketjun välillä. 2) Se voi muodostaa laskostuneen proteiinin hydrofobisen ytimen. 3) Se vähentää läheisyydessään vesimolekyylien pitoisuutta, mikä stabiloi vesimolekyyleille herkkiä sekundaarirakenteiden vetysidoksia.
Aiheesta muualla

Proteiinin rakenne, disulfidisidos yksi rakennetta stabiloiva tekijä, luettu 24.3.2007 (Arkistoitu – Internet Archive)
Disulfidisidoksen muodostuminen ja pelkistyminen, luettu 24.3.2007 (Arkistoitu – Internet Archive)